อี บย็อง-ช็อล

**อี บย็อง-ช็อล** (; ; 12 กุมภาพันธ์ 2453 — 19 พฤศจิกายน 2530) เป็นผู้ก่อตั้งบริษัทซัมซุงบริษัทยักษ์ใหญ่ในประเทศเกาหลีใต้ อี บย็อง-ช็อล เกิดเมื่อวันที่ 12 กุมภาพันธ์ พ.ศ.   2453 ในเมืองอึย-รย็อง มณฑลคย็องซังนัม

อี ได้ก่อตั้งบริษัทการค้าซัมซุงขึ้นในปี พ.ศ.  2481 ในเมืองแทกู หลังจากนั้นก็ได้ก่อตั้งบรัษัทซัมซุงโปรดักส์ บริษัทสิ่งทอ และ บริษัทเครื่องใช้ไฟฟ้า ตลอดระยะเวลาที่เขาได้ทำคุณประโยชน์นานัปการให้กับประเทศเกาหลีใต้ เขาจึงกลายเป็นต้นแบบทีมีอิทธิพลอย่างยิ่งต่อแวดวงธุรกิจในยุคสมัยนั้น ในปี พ.ศ.  2504 เขาได้รับการเสนอชื่อและได้รับเลือกเป็นนายกสมาคมนักธุรกิจ ต่อมาในปี พ.ศ.  2508 เขาได้ก่อตั้งมูลนิธิวัฒนธรรมซัมซุงขึ้น ด้วยแนวคิดที่ต้องการจะอนุรักษ์และรับผิดชอบต่อสังคม

ในปี พ.ศ.  2523 เขาได้รับการกล่าวขานในฐานะนักธุรกิจที่นำความเจริญมาสู่ประเทศและดำเนินธุรกิจด้วยความฉลาดรอบคอบนำพาธุรกิจด้วยความสามารถเฉพาะตัวที่มีความเป็นผู้นำ และแนวคิดก้าวหน้า ตลอดชีวิตของอี เขาอุทิศตัวให้กับการพัฒนาประเทศและเศรษฐกิจ พยายามทำให้พลเมืองเกาหลีมีความสุขขึ้น โดยในวันที่ 19 พฤศจิกายน พ.ศ.  2530 เขาได้จากโลกนี้ไปอย่างสงบ ด้วยวัย 78 ปี เมื่ออีได้จากโลกนี้ไป ทางประเทศเกาหลีใต้ก็ได้มอบเครื่องราชฯ ระดับมูกุงฮวา และทางประเทศญี่ปุ่นก็ได้มอบเครื่องราชฯ  ระดับฮุนอิลดึงชอ ให้แก่เขาเพื่อเป็นเกียรติประวัติแก่อี

## ลำดับประวัติของ อี บย็อง-ช็อล
*12 กุมภาพันธ์ พ.ศ.  2453 เกิดที่ตำบลจุงเกียวรี อำเภอชองกกเมียน จังหวัดอึย-เรียง มนฑลยองซัมนัม เป็นบุตรคนที่ 2 ของนายอี ชันอู
*พ.ศ.  2459 เข้าเรียนระดับประถมศึกษาในโรงเรียนมุนซันจองของหมู่บ้าน
*มีนาคม พ.ศ.  2465 เข้าเรียนที่โรงเรียนจีซู ที่อำเภอชินยัง
*ตุลาคม พ.ศ.  2465 เข้าเรียนที่โรงเรียนการขนส่ง โซล
*กุมภาพันธ์ พ.ศ.  2468 สำเร็จการศึกษาจากโรงเรียนการขนส่ง โซล หลักสูตร 4 ปี
*เมษายน พ.ศ.  2468 เข้าเรียนหลักสูตรเตรียมความพร้อมที่โรงเรียนชุงดง
*5 ธันวาคม พ.ศ.  2469 สมรสกับนางปัก ทูอึล
*พ.ศ.  2472 เดินทางไปประเทศญี่ปุ่น
*เมษายน พ.ศ.  2473 เข้าเรียนที่มหาวิทยาลัยวาเซดะ
*20 มิถุนายน พ.ศ.  2474 ภรรยาให้กำเนิดบุตรชายคนแรกชื่อ แมงฮี
*กันยายน พ.ศ.  2474 หยุดพักการเรียนเพราะป่วยและเดินทางกลับเกาหลี
*ตุลาคม พ.ศ.  2474 นำคนร่วม 30 คนออกมาทำกิจกรรมของตัวเอง
*ตุลาคม พ.ศ.  2477 ตัดสินใจทำธุรกิจและได้รับเงินทุนจากพ่อแม่เป็นที่นาร่วม 300 ผืน
*มีนาคม พ.ศ.  2479 ลงทุนทำธุรกิจ โรงสีข้าว ที่เขตมาซัน
*สิงหาคม พ.ศ.  2479 จัดตั้งบริษัทขนส่ง มาซัน โดยมีรถบรรทุกร่วม 20 คัน
*กันยายน พ.ศ.  2479 ชื่อที่ดินในเขตคิมแฮกว่าสี่แสนพยอง โดยกู้เงินจากธนาคารพาณิชย์สาขามาซัน
*มิถุนายน พ.ศ.  2480 ขยายธุรกิจที่ดินครอบครองที่ดินร่วมสองล้านพยอง
*กันยายน พ.ศ.  2480 ยุติธุรกิจที่ดินเพราะสงครามญี่ปุ่นกับจีน
*ตุลาคม พ.ศ.  2480 เสาะแสดงหาธุรกิจใหม่ โดยเดินทางไปทั่วทั้งโซล เปียงยาง พงชอน ปักกิ่ง เซี่ยงไฮ้ เป็นเวลา 2 เดือน
*1 มีนาคม พ.ศ.  2481 ก่อตั้งบริษัทการค้าซัมซุง สาขาแทกู ส่งออกผัก ผลไม้ และอาหารแห้งต่างๆ แก่จีนในหลายๆ เมือง เช่น ปักกิ่ง และยังทำโรงสีด้วย
*พ.ศ.  2482 ควบกิจการบริษัทผลิตแอลกอฮอล์โชชอน
*กันยายน พ.ศ.  2488 รวมตัวกับผู้มีอำนาจในแทกู ก่อตั้งสมาคมร่วมเพื่อนสนิทชื่อสมาคม อึลยู
*ตุลาคม พ.ศ.  2488 เข้าร่วมธุรกิจหลักของแทกู
*พฤษภาคม พ.ศ.  2490 ย้ายบ้านไปอยู่เขตเฮย์ฮวา อำเภอชงโน โซล
*เมษายน พ.ศ.  2491 ควบกิจการโชซอนการหมัก เมืองแทกู
*พฤศจิกายน พ.ศ.  2491 ก่อตั้งบริษัทสินค้าซัมซุง ตึกยองโบ ถนนชงโน 2 โซล
*กุมภาพันธ์-มีนาคม พ.ศ.  2493 ดูงานด้านธุรกิจที่ประเทศญี่ปุ่น ร่วมกับคณะอีก 11 คน
*11 พฤษภาคม พ.ศ.  2494 ดำรงตำแหน่งซีอีโอบริษัทซัมซุง ที่พูซัน เมืองอิมซีซู
*10 สิงหาคม พ.ศ.  2496 ก่อตั้งบริษัทน้ำตาล เชอิล เชดัง ดำรงตำแหน่ง ซีอีโอ
*15 กันยายน พ.ศ.  2496 เริ่มผลิตน้ำตาล
*5 พฤษภาคม พ.ศ.  2496 ก่อตั้งบริษัทสิ่งทอเชอิล โมจิก ดำรงตำแหน่ง ซีอีโอ
*20 ธันวาคม พ.ศ.  2498 ก่อตั้งบริษัทการค้าแทฮันจองดัง (จำกัด)
*กุมภาพันธ์ พ.ศ.  2499 ดูงานที่ประเทศเยอรมันตะวันตก เจรจานำเข้าเครื่องจักรผลิตสิ่งทอกับบริษัทสปินบาร์
*15 มีนาคม พ.ศ.  2499 ติดตั้งเครื่องจักรย้อมสีสิ่งทอสำเร็จ
*6 กุมภาพันธ์ พ.ศ.  2500 ควบกิจการธนาคารฮันอิลและบริษัทน้ำตาลทงยังเชดัง ยุบกิจการบริษัทการค้าแทฮันจองดัง (จำกัด)
*25 มกราคม พ.ศ.  2501 ควบกิจการปูนซีเมนต์ซัมชอก
*12 กุมภาพันธ์ พ.ศ.  2501 ควบกิจการประกันอัคคีภัยอันกุก
*กันยายน พ.ศ.  2501 ถ่ายโอนบริษัทซัมชอกซีเมนต์
*10 ตุลาคม พ.ศ.  2501 ควบกิจการธนาคารพาณิชย์
*19 ธันวาคม พ.ศ.  2501 ก่อตั้งบริษัทชังมีราชา (จำกัด)(บริษัทขายส่งสิ่งทอ) บริษัททงอิลบังจิก บริษัทการค้าคึนโร และ ควบรวมกิจการบริษัทยางรถยนต์ฮันกุก
*9 เมษายน พ.ศ.  2502 ควบกิจการธนาคารโชฮึง
*5 ธันวาคม พ.ศ.  2502 ถ่ายโอนบริษัททงอิลบังจิก
*กุมภาพันธ์ พ.ศ.  2503 ดูงานที่ยุโรป และ เยอรมันตะวันตกเพื่อเจรจาในการก่อตั้งโรงงานปุ๋ย ซึ่งประสบความสำเร็จในการเจรจากับบริษัทกรุปของเยอรมันตะวันตก และมูลนิธิมนเตคาทินีของอิตาอี
*29 มกราคม พ.ศ.  2507 ก่อตั้งสมาคมทุนซัมซุง
*18 ธันวาคม พ.ศ.  2510 ก่อตั้งบริษัทสินค้าซัมซุง สาขานิวยอร์ก
*13 มกราคม พ.ศ.  2512 ก่อตั้งบริษัทวิศวกรรมไฟฟ้าซัมซุง
*20 มกราคม พ.ศ.  2513 ก่อตั้งบริษัทซัมซุง NEC
*15 กันยายน พ.ศ.  2514 ก่อตั้งบริษัท ซัมซุง อิเล็กทริกส์ จำกัด
*1 มีนาคม พ.ศ.  2520 รวมกิจการซัมซุงเครื่องใช้ไฟฟ้าเข้ากับซัมซุงอิเล็กทรอนิกส์
*29 ธันวาคม พ.ศ.  2521 ยอดส่งออกสินค้าของซัมซุงอิเล็กทรอนิกส์เพิ่มสูงขึ้นถึงหนึ่งร้อยล้านดอลลาร์สหัรัฐเป็นครั้งแรกของเกาหลี
*29 พฤษภาคม พ.ศ.  2522 ได้รับนักบริหารดีเด่นระดับนานาชาติ จากมหาวิทยาลัยแบซึน สหรัฐอเมริกา
*กันยายน พ.ศ.  2522 บริษัทซัมซุงอิเล็กทรอนิกส์ พัฒนาโทรทัศน์รุ่น VTR-SV7700 เป็นครั้งแรกของเกาหลี
*26 สิงหาคม พ.ศ.  2523 พัฒนาระบบคอมพิวเตอร์ตัวอักษรจีนและอักษรเกาหลีโดยบริษัทซัมซุงจอนวัน เป็นครั้งแรกของประเทศเกาหลี
*28 มิถุนายน พ.ศ.  2525 ส่งออกเครื่องยนต์ของเครื่องบิน โดยบริษัทซัมซุงเป็นครั้งแรกของเกาหลี
*30 พฤศจิกายน พ.ศ.  2525 ได้รับโล่รางวัล ที่บริษัทซัมซุงส่งออกเป็นมูลค่านับสองพันล้านดอลลาร์สหรัฐ
*27 มิถุนายน พ.ศ.  2526 ก่อตั้งบริษัท นาฬิกาซัมซุง จำกัด
*20 เมษายน พ.ศ.  2527 ก่อตั้งบริษัทเครื่องมือแพทย์ซัมซุง
*29 พฤษภาคม พ.ศ.  2527 ประสบความสำเร็จในการผลิตเครื่องยนต์ของเครื่องบินเจ็ท
*5 ธันวาคม พ.ศ.  2528 บริษัทซัมซุงอิเล็กทรอนิกส์เป็นบริษัทมหาชนแห่งแรกของเกาหลี
*19 พฤศจิกายน พ.ศ.  2530 อี บย็อง-ช็อล จากโลกนี้ไปอย่างสงบ

## รางวัลเกียรติยศที่สำคัญ
*เครื่องราชฯ ระดับเจดีย์ทอง ด้านอุตสาหกรรม
*รางวัลนักบริหารดีเด่นระดับนานาชาติ
*เครื่องราชฯ ระดับมูกุงฮวา
*เครื่องราชฯ  ประกาศเกียรติคุณชั้นเอก ประเทศญี่ปุ่น

## อ้างอิง
*อี ชังอู:เรียบเรียง,จิราพร จันจุฬา:แปล , SAMSUNG บทเรียนแห่งความสำเร็จ อี บย็อง-ช็อล - กรุงเทพฯ  สยามอินเตอร์บุ๊คส์ 2549 ISBN 974-9983-80-7 

หมวดหมู่:การค้าระหว่างประเทศ
หมวดหมู่:บุคคลจากจังหวัดคย็องซังใต้
หมวดหมู่:นักธุรกิจชาวเกาหลีใต้
หมวดหมู่:ศิษย์เก่าจากมหาวิทยาลัยวาเซดะ